**ŠIAULIŲ MIESTO SAVIVALDYBĖS ADMINISTRACIJOS**

**TURTO VALDYMO SKYRIUS**

**SPRENDIMO „DĖL TURTO PERĖMIMO IŠ ŠIAULIŲ MIESTO SAVIVALDYBĖS ŠVIETIMO CENTRO“ PROJEKTO**

**AIŠKINAMASIS RAŠTAS**

2022-11-04

Šiauliai

**Parengto sprendimo projekto tikslai ir uždaviniai:**

Perimti iš Šiaulių miesto savivaldybės švietimo centro Šiaulių miesto savivaldybei nuosavybės teise priklausantį turtą – 84,69 kv. m ploto patalpas, esančias Aušros al. 48, Šiauliuose, ilgalaikį ir trumpalaikį materialųjį turtą.

**Dabartinis sprendimo projekte aptariamų klausimų reguliavimas.**

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Šiaulių miesto savivaldybei nuosavybės teise priklausančio turto perdavimo sąlygas ir tvarką.

Tarybos sprendimo projektu siūloma perimti iš Šiaulių miesto savivaldybės švietimo centro Šiaulių miesto savivaldybei nuosavybės teise priklausantį turtą – 84,69 kv. m ploto patalpas, esančias Aušros al. 48, Šiauliuose, ilgalaikį ir trumpalaikį materialųjį turtą. Perimtas turtas bus naudojamas visuomenei naudingos veiklos organizavimui ir vykdymui.

**Numatomos naujo teisinio reglamentavimo nuostatos**.

Naujos teisinio reguliavimo nuostatos nenumatomos.

**Priėmus sprendimą, galimos pasekmės** (tiek teigiamos, tiek neigiamos).

Priėmus sprendimą neigiamų pasekmių nenumatoma. Teigiamos pasekmės − perėmus turtą bus užtikrinta perduoto turto priežiūra, visuomenei naudingos veiklos organizavimas ir vykdymas.

**Priėmus sprendimą, keičiami ar pripažįstami negaliojančiais teisės aktai.**

Priėmus sprendimą, teisės aktai nekeičiami ir nepripažįstami negaliojančiais.

**Sprendimui įgyvendinti reikalingi priimti papildomi teisės aktai.**

Sprendimo įgyvendinimui reikalingų priimti papildomų teisės aktų nenumatoma.

**Kiek biudžeto lėšų pareikalaus ar leis sutaupyti sprendimo įgyvendinimas.**

Savivaldybės biudžeto lėšų poreikis visuomenei naudingos veiklos organizavimo funkcijai vykdyti yra planuojamas. Funkcijos vykdymas bus finansuojamas iš savivaldybės administracijai skirtų asignavimų.

**Sprendimo projekto rengėjas ar rengėjų grupė, sprendimo projekto iniciatoriai.**

Sprendimą inicijuoja Šiaulių miesto savivaldybės administracija. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

**Numatomo teisinio reguliavimo poveikio vertinimo rezultatai.**

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

Turto valdymo skyriaus vedėja Ija Jencienė